Diari Oficial de la Generalitat Valenciana


Sumari del DOGV 4784, del 28-06-2004 (2004/6571)

RESOLUCIÓ de 17 de juny de 2004, de la Conselleria de Benestar Social, per la qual s'incrementen els crèdits amb què s'han de finançar les ajudes destinades a activitats complementàries i extraescolars, realitzades per alumnes dels centres educatius d'Educació Infantil i d'Educació Primària, sostinguts amb fons públics de la Generalitat Valenciana, que tinguen com a finalitat la conciliació de la vida familiar i laboral, durant l'any 2004, convocades mitjançant l'Orde de 21 de novembre de 2003 (DOGV núm. 4647, de 10 de desembre). Projecte cofinançat per la Unió Europea a través del Fons Social Europeu.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4784

Data del DOGV
:   28-06-2004

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2004/6571


Data del document
:   17-06-2004

Organisme emissor
:   Conselleria de Benestar Social

Tipus de document
:   Resolució

Anàlisi jurídica

 Descriptors 

:   * parentiu
    * suport econòmic
    * associació
    * alumne
    * educació no formal
    * ajuda pública

RESOLUCIÓ de 17 de juny de 2004, de la Conselleria de Benestar Social, per la qual s'incrementen els crèdits amb què s'han de finançar les ajudes destinades a activitats complementàries i extraescolars, realitzades per alumnes dels centres educatius d'Educació Infantil i d'Educació Primària, sostinguts amb fons públics de la Generalitat Valenciana, que tinguen com a finalitat la conciliació de la vida familiar i laboral, durant l'any 2004, convocades mitjançant l'Orde de 21 de novembre de 2003 (DOGV núm. 4647, de 10 de desembre). Projecte cofinançat per la Unió Europea a través del Fons Social Europeu. [2004/X6571]
  
La Conselleria de Benestar Social mitjançant l'Orde de 21 de novembre de 2003 (DOGV núm. 4647, de 10 de desembre), va regular i va convocar ajudes per a finançar activitats complementàries i extraescolars, realitzades per alumnes dels centres educatius d'Educació Infantil i d'Educació Primària, sostinguts amb fons públics de la Generalitat Valenciana, que tinguen com a finalitat la conciliació de la vida familiar i laboral, durant l'any 2004.
  
Una vegada aprovada i publicada la Llei 17/2003, de 30 de desembre de 2003, de Pressupostos de la Generalitat Valenciana, per a l'exercici 2004 (DOGV núm. 4.661, de 31 de desembre de 2003), i d'acord amb l'art. 47.11 del Decret Legislatiu de 26 de juny de 1991, pel qual s'aprova el Text Refós de la Llei d'Hisenda Pública de la Generalitat Valenciana, es va procedir, mitjançant Resolució de data 4 de març de 2004 (DOGV núm. 4.725, de 2 d'abril), a donar publicitat als crèdits i a la línia de subvenció destinats a finançar les ajudes convocades per l'Orde de 21 de novembre de 2003.
  
Posteriorment, mitjançant Resolució de la Conselleria d'Economia, Hisenda i Ocupació de 13 de maig de 2004, s'autoritza determinada generació de crèdit finalista del Fons Social Europeu, en el capítol IV del programa pressupostari 323.10 €Promoció de la Dona?, per import de 460.320,00 euros destinada a ajudes per a activitats extraescolars i complementàries.
  
Una vegada resolts favorablement els expedients incoats amb motiu de les sol·licituds de subvenció presentades a l'empara de l'Orde de 21 de novembre de 2003, que acomplien els requisits per a accedir a estes ajudes, i tot havent-hi crèdit disponible en la línia de subvenció T4917, correspon incrementar estos, d'acord amb allò disposat en la base desena de l'esmentada Orde de convocatòria.
  
En virtut d'això, i fent ús de les facultats que em conferix l'article 47.11 del Text Refós de la Llei d'Hisenda Pública de la Generalitat Valenciana i el Decret 120/2003, d'11 de juliol, del Govern Valencià, pel qual s'aprova el Reglament Orgànic i Funcional de la Conselleria de Benestar Social, resolc:
  
Primer
  
Modificar la quantia del crèdit destinat a finançar l'Orde de 21 de novembre de 2003, de la línia de subvenció que tot seguit s'indica:
  
- Denominació: Ajudes i activitats extraescolars i complementàries FSE
  
Línia de subvenció: T4917
  
Consignació pressupostària : increment de 490.062,88 euros sobre la quantitat de 115.557,53.euros, tot resultant una consignació de 605.620,41 euros.
  
Procedència i quantia dels fons:
  
Propis condicionats: 145.300,41 euros
  
Fons Social Europeu:460.320,00 euros
  
Segon
  
Publicar la present resolució en el Diari Oficial de la Generalitat Valenciana, amb els efectes previstos en l'article 47.11.c, del text Refós de la Llei d'Hisenda Pública de la Generalitat Valenciana, aprovat pel Decret Legislatiu de 26 de juny de 1991